Ryan Seacrest datt kylliflatur í beinni útsendingu . Skjáskot / Instagram Sjónvarpsstjarnan Ryan Seacrestbyrjaði sjónvarpsárið 2020 á því að detta . Secrest var í beinni útsendingu í þættinum Live With Kelly and Ryan þegar hann féll harkalega úr stól sínum . Fallið atvikaðist þannig að Seacrest var að reyna að teygja sig í blöðru þegar hann datt aftur fyrir sig úr stólnum og beint á gólfið . Lá Seacrest kylliflatur þegar samstarfskona hans í þættinum , Kelly Ripa , og annar starfsmaður hjálpaði honum upp . Sjónvarpsstjarnan lét ekki á sig fá og náði blöðrunni sem hann var að teygja sig í í lokin . Seacrest deildi atvikinu á samfélagsmiðlum sínum og hefur myndskeiðið fengið mikið áhorf . Fall er fararheill og vonandi verður árið hjá stjörnunni bara betra eftir þetta .